Referat fra generalforsamling i Grundejerforeningen Fyns Hoved

Martofte Forsamlingshus

2. pinsedag, mandag d. 29. maj 2023 kl. 10.00

*54 fremmødte*

Dagsorden

1. Valg af dirigent
	1. Bestyrelsen foreslår Folmer Laursen som dirigent – Folmer valgt.

*Folmer konstaterer, at Generalforsamlingen er lovligt indkaldt. Enkelte har ikke fået indkaldelsen på mail. Der opfordres til, at man henvender sig til sekretæren, hvis man ikke har fået mail.*

1. Beretning og fremtidig virksomhed for Grundejerforeningen Fyns Hoved.

**Bestyrelsen**

Konstituerede sig som følger:

Formand Henrik

Næstformand Ole

Vejvedligehold Tonni

Kasserer Niels Holger

Sekretær og web Marianne

Der har været afholdt 3 bestyrelsesmøder og bestyrelsen er desuden i løbende dialog via mail og telefon.

Bestyrelsen har arbejdet med en del forskellige emner i perioden.

De største ”samarbejdspartnere” er Kerteminde kommune og Forsyning samt Naturstyrelsen.

Kun til referatet – ikke diskuteret på generalforsamlingen:

”

**Foreningens formål:**

Foreningens formål er at repræsentere såvel fastboende grundejere som sommerhusejere på Fyns Hoved nord for Fynshovedvej 629 i alle spørgsmål, der gør fælles optræden formålstjenlig samt arbejde for, at egnens skønhedsværdier og landskabelige egenart bevares.

”

**Dialog med Kerteminde kommune**

I marts havde Tonni og Henrik møde med Kerteminde kommune (Natur, vej og havn – Trafik og Anlæg) Peder og Lars.

Emnerne var:

* Hastighed på Fynshovedvej hvor vi synes at hastigheden er alt for høj
* Vejbump eller 1:2 vej – forslag fra os om at lave trafikdæmpende foranstaltninger
* Planer om cykelsti til Fyns Hoved (Kommuneplan?) – Ingen aktuelle planer fra kommunens side. Det betragtes mest som et politisk indspil
* Skiltning ved Nordskov – 60 km/t lige før indkørsel til Korshavn sydfra med byzone 15-20 meter efter.
* Flere og bedre affaldsstativer (kommunen vil viderebringe til Kerteminde forsyning)
* Fjernelse af fliser ved nedlagt containerplads ved Sømærket – er sket!
* Nedbrudt skydehus syd for camping – kommunen kan ikke gøre noget da det er privat ejendom
* Orientering om, at vi justerer skiltningen på de private fællesveje

Et forsigtigt bud fra Kerteminde kommune på etablering af “2 minus 1” vej på Fynshovedvej anslås til kr. 65.000, - excl. moms.

Kræver en politisk behandling i Plan- og teknikudvalget. Kerteminde kommune har 0,- kr til projekter i 2023. Næste møde i udvalget er 15. august 2023. Materiale 3 uger før.

**Både ved Sømærket**

Ole har lavet et opslag på facebook med billeder af de mange både der ligger ved Sømærket. Mange af dem har ikke været i vandet i flere år og det trænger generelt til en oprydning. Det er en plads hvor mange turister og sommerhusejere færdes på de gode sommerdage.

Så en opfordring til at man giver sig til kende til Ole hvis man ejer en af bådene, så vi kan få identificeret dem der er uden ejer.

**Tung trafik**

Husk at vejene er lukket for lastbiler der er længere end 12 meter. Nye skilte er sat op. Det er desværre ikke alle der kan/vil læse skiltene. Vi har besluttet, at vi anmelder de lastbiler/vognmandsfirmaer der overtræder forbuddet.

**Hermed en opfordring til dem der bygger eller skal i gang – gør leverandørerne opmærksom på det!**

Bestyrelsen opfordrer også til, at når man som grundejere får lavet større ombygninger hvor leverandørerne slider på vejene - så sikrer man også at vejen og vænget udbedres efter endt byggeri.

**Skiltning Alpehau**

Der opsættes nye skilte nederst på Alpehau der henviser til sti mod vandet i den sydlige del af Alpehau. Beboerne oplever at folk går ind over deres grund og leder efter adgang til vandet.

**Samarbejde med Naturstyrelsen**

Vi har i det seneste år haft begrænset dialog med Naturstyrelsen i forhold til forrige år.

Skiltning mod parkering (mobilehomes) ved Fyns hoved blev fjernet – er nu genetableret.

Flere af Naturstyrelsens arealer skal afgræsses for at sikre biodiversiteten. Det er desværre ikke sket konsekvent de senere år. Naturstyrelsen har lovet at følge op på at der rent faktisk bliver udsat kvæg på de arealer der skal afgræsses.

**Strandenge ned mod Fællesstranden**

Grundejerforeningen modtog henvendelser vedrørende slåning af stier på matriklerne ud mod den nordvestlige kyst, med udsigt mod Tornen. Kommunen har i den anledning lavet en besigtigelse.

Strandengen er beskyttet jf. Naturbeskyttelseslovens §3, hvilket betyder, at der ikke må foretages tilstandsændringer. Det kan fx. være permanente bænke eller stativer, eller havemøbler, der står hele sommeren det samme sted, som kan have indvirkning på naturtilstanden.

Kommunen vil rette henvendelse til grundejerne for at oplyse om hvad der må gøres.

**Vedligeholdelse af vejene**

Vi bruger en leverandør der bruger en metode hvor overfladen raspes op og jævnes ud med en special maskine. Vi synes selv, at det er en god metode, men vores veje er meget følsomme overfor store mængder regn.

De eksisterende huller kommer hurtigt igen når det har regnet. Vi arbejder på flere fronter for at finde en løsning, herunder muligheden for at grave faskiner i de største huller.

Aktuelt er der lagt mindre bunker nøddesten forskellige steder som vi så kan bruge til at efterfylde med når hullerne opstår igen.

**Hastighed på vejene**

Et fast punkt på bestyrelsens møder er for høj hastighed. Mange har – for – travlt med at komme til og fra deres sommerhus og derfor kører alt for stærkt på vejene. Hermed en opfordring til at man kører ”efter forholdene” og maksimum 15 km/t som skiltningen viser. Der er mange blinde vinkler og legende børn og det giver støvgener for dem der har hus ud til vejene…

Sidste år have Michael Holck et forslag med til generalforsamlingen om at undersøge hvilke gener grundejerne havde i forbindelse med for høj hastighed på vejene.

*Michael redegjorde kort for resultatet af undersøgelsen og indstillingen:*

*Michael forsøgte at få etableret en arbejdsgruppe, men dette lykkedes ikke. Respons fra forskellige beboere kastede lys på problemet- eksempelvis høj fart i 90 grader svingene (Sømærkevej) og uhensigtsmæssig skiltning på Jøvet samt behov for ekstra 15 km/t skilte længere nede ad vejene.*

*Michael har indhentet tilbud på en permanent vejløsning, (skal vedligeholdes efter 5-6 år) prisen på dette er godt 200.000 kr. for 1300 m. Farten vil nok blive højere så udlægning af vejbump er nødvendig.*

Bestyrelsen har fulgt en del af anbefalingerne.

Ole og Tonni har været ”skilteudvalg” og opsat nye skilte på vejene.

Hastighed justeret til 15 km/t på vejene.

Nye skilte med støvgener og legende børn – Vis Hensyn – er opsat forrest på vejene.

Indkørsel forbudt skilt ved Horseklint er fornyet.

Vi har lavet forsøg med vejbump på Sømærkevej. Gav egentlig en god effekt som bestyrelsen arbejder videre med.

**Opfordringer og opfølgning**

**Hjertestartere**

Der findes en ved campingpladsen, en ved Odense Sejlklub ved starten af broen og en på Sandvejen ud for nummer 12.

**Støj**

Vi opfordrer igen til, at maskinerne får en pause omkring frokost og lørdag/søndag aften hvor de fleste håber på at kunne nyde roen og naturen.

Ved byggeri er det reguleret så man kun må støje fra kl. 7-18 på hverdage og 7-14 på lørdage.

Tag snakken med den nabo der bygger! Og så en opfordring til at man ikke planlægger at bygge i juli måned hvor alle er i sommerhusene…

Kerteminde kommune er opmærksom på problemet og tager gerne fat på konkrete henvendelser.

**Opfølgning fra sidste års generalforsamling**

* Vedligeholdelse af gamle brandveje. Kommunen er konsulteret, der er ingen brandveje i deres system, altså ingen lokale restriktioner
* Afskæring af spidse metalstænger i det gamle beton hus på stranden syd for camping. Richard oplyste at han havde bøjet metalstængerne på plads så de ikke umiddelbart udgør nogen fare. Kommunen henviser til ejeren af ”ruinen” og vil ikke foretage sig noget.
* Undersøge om hastighed på Fynshovedvej. Ingen nye undersøgelser. Forslag om 1-2 vej ikke behandlet i kommunen.
* Hastighed og støvgener – er behandlet ovenstående

**Tak til bestyrelsen**

Jeg vil slutte med en stortak til bestyrelsen for deres arbejde i den forgangne periode. Der bliver taget hånd om de sager der opstår og der er gode initiativer fra alle i bestyrelsen på forskellige områder.

29. maj 2023

Grundejerforeningen Fyns Hoved

Henrik Lang

Formand

***Dialog ud fra beretningen:***

*Der blev spurgt til tidligere omtale af etablering af et vej laug. Der har ikke vist sig interesse for at deltage i et sådan. Begrundelsen, at alle beboere skal være medlemmer, er ikke nødvendig, da stort set alle beboere er medlem af Grundejerforeningen.*

*Der blev stillet et spørgsmål ang. materiale til stikvejene. Stikvejene er beboernes eget ansvar, udgifter til dette afholdes ikke af foreningen.*

*Der blev udtrykt stor tilfredshed med den nye skiltning*

*Der blev spurgt til, hvad der definerer stikveje. Enden af Alpehau defineres som stikvej nu. Bestyrelsen vil undersøge dette.*

*Der blev givet en opfordring til, at man stiller sine affaldsspande væk om vinteren, hvis man ikke bruger huset om vinteren.*

*Det blev problematiseret, at Forsyningen kører for stærkt. Bestyrelsen vil henvende sig til Forsyningen og bede om at få farten sænket.*

*Ældre både ved Sømærket. Der blev opfordret til, at bestyrelsen fjerner de både, der ikke har været henvendelse på efter et år.*

*Der blev spurgt til de fremmødtes holdning til, at Foreningen skal gå ind i arbejdet med etablering og betalingen af en 2 i 1 vej på Fynshovedvej. Ca. 1/3 var positive overfor dette.*

*Der blev endvidere spurgt til holdningen om at grundejerforeningen skal inkludere stikvejene i den normale vejvedligeholdelse. Der var forskellige holdninger til dette synspunkt. Bestyrelsen vil arbejde videre med sagen.*

*.*

*Der blev også spurgt til holdningen til at etablere permanent vejbelægning som fremlagt af Michal Holck. Ingen var interesseret i dette.*

*Der blev opfordret til, at der kan laves differentierede løsninger på de forskellige veje alt efter behov.*

*Formandens beretning blev vedtaget.*

1. Fremlæggelse af revideret regnskab og budget for Grundejerforeningen Fyns Hoved

*Ad. 3: egenkapitalen er 299.788 kr. Vi har haft et overskud på 29.247 kr.*

*207 ud af 215 medlemmer har betalt. Alle sommerhusejere er medlemmer. Kassereren holder løbende øje med salg af huse, og får sendt opkrævning til nye ejere.*

*Regnskabet er godkendt*

1. Indkomne skriftlige forslag fra medlemmer. (Forslag skal være formanden i hænde senest 8 dage før generalforsamlingen)

*Ad. 4: Der er ikke indkommet nogle forslag*

05. Fastlæggelse af kontingent

*Ad.5: Bestyrelsen foreslå, at kontingentet forbliver uændret på 400 kr. Forslaget vedtaget*.

06. Valg af formand Henrik Lang Petersen er villig til genvalg

*Ad.6: Henrik genvalgt*

07. Valg af kasserer Niels Holger Poulsen er villig til genvalg

*Ad.7: Niels Holger genvalgt*

08. Valg af bestyrelsesmedlemmer Marianne Tolstrup er villig til genvalg. Niels Holger Poulsen er villig til genvalg

*Ad.8: Begge er genvalgte*

09. Valg af suppleant for henholdsvis kasserer og bestyrelse Lis Henriksen og Ulla Prangsgaard

*Lis er valgt som kasserer suppleant. Ulla som suppleant for bestyrelsen*

10. Valg af revisor og revisorsuppleant Erik Pindstofte Jensen Thim Lindeburg

*Begge er genvalgt*

11. Eventuelt

*Der blev spurgt til, hvordan bestyrelsen forholder sig til ulovlig telt opslagning på Jøvet. Bestyrelsen kontakter Naturstyrelsen og fortæller om det konkrete tilfælde, men man bør selv kontakte Naturstyrelsen, når man opdager ulovlig adfærd.*

*I forbindelse med dialog om affaldsordning blev der spurgt til, om nogen kender politikere i kommunen, der kan bearbejdes så vi kan få tømt hver 14. dag. Det vil spare på omkostningerne i Kerteminde forsyning med færre kørsler i området, bedre for det grønne regnskab. Ikke umiddelbart nogen refleksioner.*

*Fra enkelte medlemmer var der ønske om en centraliseret affaldsindsamling. En mulighed for et fælles affaldsområde er svært at finde plads til i området. Bestyrelsen tager dialogen ang. renovation med kommunen igen.*

*Der blev fremlagt et ønske om at få et skriftligt materiale til rådighed inden generalforsamlingen, med konkrete forslag til beslutning, så flere sager kan lukkes.*

*Svar fra formanden: så længe der er tale om sager, som bestyrelsen har mandat til at forholde sig til, vil der ikke komme skriftligt materiale. Går sagen ud over bestyrelsens område, vil der komme skriftligt materiale ud.*

*Bestyrelsen diskuterer hvordan de kan formidle materialet inden generalforsamlingen.*

*Formanden opfordrede til, at man henvender sig til et medlem af grundejerforeningens bestyrelse hvis man har spørgsmål.*

*Dirigenten takkede for god ro og orden.*